ང་ཚོའི་ལས་ཀ་ནི་ཁོག་བྲུས་བཞིན་པའི་རྫ་རི་ཞིག་གི་ནང་དུ་འཛུལ་ཏེ་ལྕགས་ལམ་ཆུང་ངུ་བརྒྱུད་ནང་ལོགས་ཀྱི་བགད་ཟིན་པའི་གཏེར་རྡོ་དག་ཕྱི་ལ་བསྐྱལ་དགོས་པ་རེད།ཕྱི་ལ་བསྐྱལ་བྱེད་མེ་འཁོར་ཆུང་ངུའི་རིགས་ཀྱི་མཇུག་ལ་བཏགས་པའི་ལྕགས་ཀྱི་སྒམ་ཆུང་དེ་རིགས་ཡིན།གཏེར་རྡོ་ལྕགས་སྒམ་གཅིག་ཕྱི་རུ་དྲུད་ཚེ་རྒྱ་སྒོར་བཅུ་ཡིན་པ་དང་།ཕྱི་རོལ་དུ་སླེབས་ཏེ་གཏེར་རྡོ་དག་ཕྱི་རུ་བྱོ་དུས་ལག་ཚོད་ཀྱིས་མ་ཟིན་པར་ལྕགས་ཀྱི་འདྲུད་འཁོར་དེ་གཏེར་རྡོ་བྱོ་སར་ཟགས་ཚེ།མི་དེ་ལ་རྒྱ་སྒོར་ཉིས་བརྒྱས་ཉེས་པ་གཏང་གི་རེད།སྐབས་དེ་དུས་ཕྱི་ནང་གང་ལའང་བསམ་བློ་གཏོང་མི་ཤེས་པས་སྐབས་ཐོག་དུས་ཀྱི་རང་ཉིད་ཀྱི་ལས་གླ་ལས་གཞན་ཅིའང་བསམ་བློ་བཏང་ཐུབ་མེད།དེང་སྐབས་ཕྱིར་སྐབས་དེའི་འཛུགས་སྐྲུན་ལ་བསམ་བློ་བཏང་ཚེ་གོར་མོ་ནས་ལྷ་ས་བར་མེ་འཁོར་ལྕགས་ལམ་བཟོ་དུས་ནི་༢༠༠༡་ནས་འགོ་འཛུགས་ཀྱིས་༢༠༠༥་ལོའི་བར་དུ་ཡིན།ཉིས་སྟོང་གསུམ་ལོར་ང་ལྷ་སར་འབྱོར་རྗེས་ཁྱོན་བསྡོམས་ཟླ་བ་བཅུ་གཅིག་མ་ཟིན་ཙམ་ལ་བསྡད་ཅིང་།དེའི་རིང་ལ་གོར་མོ་ནས་ལྷ་སར་ལྕགས་ལམ་བཟོ་དུས་ལ་འཁེལ་ཡོད་པས་ནགས་ཆུའི་མངའ་ཁོངས་ཀྱི་ཞང་ཡུལ་ཚོ་ག་གེ་མོཉི་མ་ཞང་ཡིན་པ་ཡོད།ལ་ལྕགས་ལམ་མ་འདིང་བའི་སྔ་རོལ་ལྕགས་ལམ་འདིང་ཡུལ་བཟོ་རུ་སོང་བ་ཡིན།སྐབས་དེ་དུས་ཀྱི་ལས་གླ་འོས་ཤིང་འཚམས་ལ་ལས་ཀའི་དུས་ཚོད་དང་ལས་ཀའི་ཡང་ལྕི་སོགས་ཀྱང་ཧ་ཅང་ཚད་ལྡན་རེད།ཡིན་ནའང་གནམ་གཤིས་དང་བསྟུན་ཏེ་ལས་ཀ་བྱེད་དགོས་པས་བདུན་ཕྲག་གཅིག་གི་ནང་ལ་ཉི་མ་གསུམ་བཞི་ལས་བརྒལ་བའི་ལས་ཀ་གནམ་གཤིས་ཀྱིས་བྱེད་དུ་མི་འཇུགརྒྱུ་མཚན་རྡོ་བརྩིགས་རྒྱག་དུས་རྡོ་སྐམ་པོ་ཡིན་དགོས་པས་རེད།